SUID-AFRIKAANSE RADIOLIGA NUUS VIR SONDAG 08 APRIL 2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZS6JPL. 'n Potgooi is ook beskikbaar op die Liga se web tuiste. 


'n Oudio opname sowel as `n teks weergawe kan van die Liga se webblad, 
www.sarl.org.za, afgelaai word en jy kan ook daar inteken om nuwe bulletins 
per e-pos te ontvang. 


IN DIE NUUS VANDAG: 
LAASTE OPROEP VIR REGISTRASIE VIR DIE SARL 2018 AJV 


SARL ELEKTRONIESE STEM STELSEL IS NOU BESKIKBAAR OM TE 
TOETS 


En 


LOTW ONDERSTEUNING VIR C@ WERK ALLE SONE (WAZ) TOEKEN- 
NING GAAN AANLYN 


Bly ingeskakel vir meer inligting oor hierdie en ander interessante nuusitems. 
LAASTE OPROEP VIR REGISTRASIE VIR DIE SARL 2018 AJV 


Die Pretoria Amateur Radio Klub, gasheer klub vir die 2018 SARL AJV en 
dinee later die aand, versoek hiermee alle lede wat nog vir die AJV en dinee wil 
registreer om dit so gou moontlik te doen sodat PARK die telling van gaste wat 
die AJV en dinee gaan bywoon kan finaliseer. Sluitings datum vir registrasie is 
op 12 April 2018. 


Indien jy nie die algemene jaarvergadering kan bywoon nie, gee asseblief jouvol- 
magstem aan 'n lid wat sal bywoon. Vir al die lede wat die Konvensie-naweek 
bywoon, ry asseblief veilig en sien jou Saterdag by Farm Inn. 


SARL ELEKTRONIESE STEMSTELSEL IS NOU BESKIKBAAR OM TE 
TOETS 


Die nuwe SARL Elektroniese Stemstelsel is nou aanlyn en beskikbaar vir toets- 
ing deur SARL-lede. Hierdie stelsel sal nou beskikbaar wees vir gebruik deur 
die Raad soos dit besluit word. Gaan asseblief na die volgende adres en probeer 
dit - www.sarl.org.za/ Web3/ElectronicVoting/ 


Let asseblief daarop dat jy slegs toegang tot hierdie stelsel sal hê as jy 'n huidige 
opbetaalde lid van die SARL met stemregte ingevolge die Grondwet is. Stuur 
enige kommentaar of navrae na webmaster@sarl.org.za. 


RADIO ZS APRIL 2018 


Die April 2018-uitgawe van Radio Z7S is beskikbaar vir aflaai vanaf die Liga 
se webwerf. In hierdie 60-bladsy-uitgawe kan jy lees oor die bedreigings vir 
radiokommunikasie wat handel oor draadlose kragoordrag, hoe om vroue in am- 
ateur radio te betrek, `n send /ontvanger projek vir skoolkinders, meer inligting 
oor die Zepp-antenna en die toekennings van die 30-Meter Digitale Groep. Daar 
is meer om te lees in hierdie uitgawe. 


Die redakteur bedank Georges Schleger, ZS1IT, wat agt artikels vir die April 
uitgawe verskaf, insluitende `n 23-tot-2-meter-20-W-omskakelaar en `n 138-cm-2- 
meter-omskakelaar. 


Jy luister aan nuus uitsending van die Suid-Afrikaanse Radioliga 


DIE GEHEIM VAN SUKSES OP BHF, UHF EN MIKROGOLWE IS BAIE 
HOË WINS ANTENNA STELSELS 


Ons kan van die radio-astronomie leer. Toe die eerste groot 76 meter paraboliese 
skottel na die oorlog op Jodrell Bank in die VK gebou is, is mettertyd besef dat 
dit nie genoeg wins gehad het nie. Die 27-skottel-stelsel by Socorro in New 
Mexico, VSA, wat op `n Y-spoorlyn gemonteer is, het `n groot verbetering tot 
gevolg gehad, totdat die 305-meter vaste skottel by Arecibo in Puerto Rico aan 
die gang gekom het. Dit is op sy beurt onlangs deur die 500- meter vaste skottel 
in China vervang. Tans wag wetenskaplikes op die afhandeling van die lae-stelsel 
van die SKA in die Outback van Australië en die 8 000-skottel mid-stelsel in die 
Karoo, Suid-Afrika in 2024, wat `n totale frekwensie van 50 MHZ tot 15 GHz 
sal dek. Dit sal die grootste radioteleskoop wees wat ooit gebou is en sal die 
eerste sterrestelsels né die Big Bang byna aan die rand van die heelal en talle 
ander vreemde en onbekende verskynsels kan opneem. 


Radio-amateurs moet hiervan kennis neem en die hoogste wins Yagi-antennas 
bou wat hulle kan bekostig. Die resultate sal jou verras sowel as die afstande wat 
bereik word. Gelukkig gebruik digitale operasie op Mikrogolf EME lae krag en 
benodig nie meer groot skottels nie. `n 1 meter-skottel sal dit kan doen. Maar 
wanneer toekomstige amateurs die sonnestelsel begin verken, het hulle dalk 10- 
meter-skottels en hoër krag op mikrogolwe nodig hê om digitale tweerigting 
kontakte via data en spraak te maak. Daar sal altyd `n groep amateurs wees 
wat die amateur radio-vlag hoog sal hou wat deur die pioniers- en eksperimentele 
gees sal beweeg! 


LOTW ONDERSTEUNING VIR C@ WERK ALLE SONE (WAZ) TOEKEN- 
NING GAAN AANLYN 


Die ARRL- en CO-tydskrif het die ondersteuning van die Logboek van die 
Wêreld (LoTW) vir die CO se Werk Alle Sones toekenningsprogram (WAZ), 
wat onmiddellik van krag is, bekend gestel. Die doel van die projek wat sedert 
verlede jaar aan die gang was, is om 'n behoorlike tegniese ondersteuningstelsel 
te skep sodat radio-amateurs LoTW-bevestigings vir WAZ-krediet kan indien, 
en dit is bereik, het CO en ARRL in `n gesamentlike verklaring gesê. 


LoTW, die ARRL se elektroniese bevestigingstelsel vir Amateur Radio-kontakte, 


bied kontak bevestiging wanneer albei stasies hul logboeke oplaai na die stelsel 
en `n ooreenkoms tussen die logboeke word bevestig. LoTW ondersteun reeds 
sedert 2012 die CO WPX toekennings program. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die verwagte sonaktiwiteitsvlak baie laag 
gaan bly. Daar is tans geen sonvlekke sigbaar nie en daar is ook geen kans vir 
sonfakkels nie. Diegene wat hulle eie frekwensie voorspellings wil doen, kan `n 
verwagte effektiewe sonvlektelling van een vir die week gebruik. Amateurs kan 
goeie openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 


Tot 10:00 UTC vandag die SARL BHF/UHF Digitale Kompetisie 10 April 
Provinsiale Skole heropen 12 April die sluitings datum vir die SARL 80 m @OSO 
Geselligheid Logstate 14 April die SARL AJV en snuffel mark 16 April die 
sluitings datum vir die SARL BHF/UHF Digitale kompetisie logstate 18 April 

Wêreld Amateur Radio Dag 21 April die Herfs ORP Kompetisie 22 April 
die ZS4 Naelloop 


Om die bulletin mee af te sluit, `n opsomming van ons hoof berig: 


Die Pretoria Amateur Radio Klub, gasheer klub vir die 2018 SARL AJV en 
dinee later die aand, versoek hiermee alle lede wat nog vir die AJV en dinee wil 
registreer om dit so gou moontlik te doen sodat PARK die telling van gaste wat 
die AJV en dinee gaan bywoon kan finaliseer. Sluitings datum vir registrasie is 
op 12 April 2018. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 3 230 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns, ZS6GADY, geredigeer deur Vivian Dold, ZS6VD, 
OES Gl 


Die Afrikaanse Nuusspan groet nou en wens u 'n mooi week toe. Totsiens. 
p: 


/EX 


